Rijeka, 15. prosinca 2020.g.

**OBJAVA ZA MEDIJE**

**OBJAVLJENA AUDIO VERZIJA POSLJEDNJEG BRICKZINEA –**

**ČASOPISA ZA DJECU O STVARANJU KULTURE**

**Na web stranici** [**brickzine.hr**](https://brickzine.hr/) **objavljeno je još jedno audio izdanje magazina Brickzine. Ova verzija magazina za djecu (i roditelje) o stvaranju kulture obrađuje članke četvrtog broja tiskanog Brickzinea, koji je u sklopu programa Dječja kuća Rijeke 2020 – Europske prijestolnice kulture, izašao u veljači ove godine.**

Središnja tema ovog broja Brickiznea je **industrijski i lučki identitet Rijeke** koji je maloj i velikoj publici u audio izdanju predstavljen ne samo **odabirom članaka**, već i prikupljanjem **zvukova grada i glazbom**, koja je ovoga puta - riječka.

Članci koji se nalaze u četvrtom Brickzine audio izdanju su Spika u busu, Balthazar rješava sve probleme, zatim Leteća, vozeća, roneća Fiume fantastična!, Danski mljackići s mirisom Kvarnera, …a grad je i u tvojim ušima, Rječnik Fiumanskog fachina i Ticket to Ride Europe, čiji su autori **Kristian Benić, Zoran Krušvar, Jelena Pervan, Bruno Župan i Malo uredništvo Vijeća mladih Benčić**.

**Osim na web stranici, audio Brickzine 4 može se poslušati i na**internet radiju[Radio Roži](https://www.radio-roza.org/)**, ponedjeljkom od 11.00 sati.**

**Posljednje tiskano izdanje Brickzinea i dalje se može besplatno preuzeti u Dječjem odjelu Stribor Gradske knjižnice Rijeka te u Muzeju moderne i suvremene umjetnosti, u kojem je trenutno postavljena izložba „51000 Balthazargrad“, a Brickzine u PDF formatu dostupan je na** [**brickzine.hr**](https://brickzine.hr/).

Voditelji radionice na kojima se stvarao Brickzine su **Davor Popdankovski, Davor Margan i Sebastijan Tomažin** iz Radio Rože, **Petra Šarac** iz Gradskog kazališta lutaka Rijeka i **Natali Bosić** iz Vijeća mladih Benčić. Malo uredništvo Brickzina čine **Anika Juriša, Ema Juriša, Una Grozdanov, Lucijan Sobol, Lea Stjelja, Karlo Vidas i Dunja Savarin**.

Brickzine je medijsko-stvaralački projekt Dječje kuće koji se kao fini “softver” nadograđuje na fizičku Dječju kuću koja je pred samim otvorenjem, u bivšem kompleksu “Benčić“ – novom riječkom art-kvartu. Projektom organizacijski i produkcijski kao izdavač upravlja **Gradska knjižnica Rijeka**, suizdavač je **RIJEKA 2020**, a partneri su **Art kino**, **Gradsko kazalište lutaka Rijeka**, **Muzej moderne i suvremene umjetnosti** i **RUKE (Vijeće mladih Benčić)**. Brickzine je platforma novoj generaciji autora za djecu, svojevrsni hub ilustratora koji nastoji prikazati kako bi kvalitetni sadržaji za djecu trebali izgledati kada se u njih ozbiljno i promišljeno ulaže.

Unaprijed zahvaljujem na objavi.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42